এমসিকিউ (বহুনির্বাচনী প্রশ্ন) তুলে ফেললে সরকারকে বিব্রত করার চেষ্টাকারীরা প্রশ্নপত্র ফাঁস করার সুযোগ পাবেনা। তবে এটি করতে হবে পর্যায়ক্রমে। সোমবার (১২ ফেব্রুয়ারি) জাতীয় সংসদে রাষ্ট্রপতির ভাষণের ওপর ধন্যবাদ প্রস্তাবের আলোচনায় অংশ নিয়ে শিক্ষা প্রতিমন্ত্রী কাজী কেরামত আলী এ কথা বলেন। মন্ত্রী বলেন, ‘এমসিকিউ প্রশ্ন পর্যায়ক্রমে তুলে দেওয়া হবে। তাহলে প্রশ্ন ফাঁসের সুযোগ থাকবে না।’ তিনি বলেন, একটি চক্র প্রশ্ন ফাঁস করে সরকারকে বিব্রত করার চেষ্টা করছে। এরই মধ্যে তাদের কয়েকজনকে গ্রেপ্তার করা হয়েছে।